laion/Wikipedia-Exotic huggingface dataset:
תרבות הדארק

תרבות הדארק (מאנגלית: Dark culture) הנקראת לעיתים גם סצנת הדארק (על אף שבתרבות נכללות מספר סצנות דארק), הוא מונח כללי המתאר מספר תת תרבויות או סצנות תרבותיות, שהם מודרניים ומובחנים מבחינה תקשורתית או מחקרית, ושהמוצא המשותף לכלל חבריהם הוא סגנון הופעה-חיצונית "אפל" (מבחינת ביגוד, איפור, קישוט), לפחות באירועים קהילתיים וכן חיבה לסגנונות מוזיקה שהם במידה רבה אלקטרוניים, מהירים, ולעיתים שיריהם כוללים מסר מחתרתי (ואפשר שגם אנרכיסטי או פוסט-אפוקליפטי), וכן מאפייני עיצוב אפלולי, כגון מאפיינים גותיים או ויקאניים הנפוצים גם הם, בעיקר בקרב הנשים. תרבות זו נקשרה לעיתים גם בפיתוי ומיניות, תשוקה, טשטוש הבדלים מגדריים נפוצים, ושבירת מוסכמות. האינטראקציה הקהילתית העיקרית של אנשים המזהים עצמם או המזוהים עם סצנת הדארק בכללותה הוא אירועים שונים (כגון מסיבות) הנערכות לקהל יעד זה, לרוב בכל סצנת דארק בעצמה (למשל, סצנה גותית, מטאל, בדסמ, EBM, פאנק, ועוד). במסיבות השונות נהוגה הקפדה על קוד לבוש התואם לסצנה זו. באופן כללי גוון הלבוש השולט הוא שחור. בקרב הגברים הלבוש העיקרי הוא שחור מינימלי (והוא לפעמים כולל סמלים של הסצנה או של להקות המזוהות עימה), וכן גם נעליים שחורות, לעיתים אלגנטיות, לעיתים גבוהות וכמו-צבאיות. בקרב הנשים נפוצים יותר גם גוונים נוספים מלבד שחור כגון אדום וסגול. מחוכים הם בגד גוף נפוץ שנשים רבות לובשות בסצנות אלה, וכן מגפיים עם פלטפורמה נפוצים גם הם בקרב הנשים. במסגרת תרבות הדארק קיימות סצנות רבות ובין אלה ניתן למנות: EBM סינת'פופ סייבר-גות' (בעיקר בגרמניה וצפון אירופה) הבי מטאל פאנק (Punk) גל אפל (Dark wave) פטיש-BDSM סצנה גותית יש המזהים אירועים של מוזיקת האימו או הדת'קור עם סצנת הדארק אך אחרים חולקים על טענה זו בטיעון שלא באמת מדובר בסצנות תרבותיות מובחנות או שהקשר בינן לבין תרבות הדארק מאולץ ונוצר רק על כמה קווי דמיון ספורים. לעיתים מתקיימים אירועים הנוגעים לאספקטים שונים של תרבות הדארק (כמו פסטיבלים, הופעות ומועדוני לילה שונים) בהם אנשים המזדהים או מזוהים עם הסצנות השונות, נפגשים ובאים באינטראקציה. באירועים כאלה מטשטשים הגבולות בין הסצנות השונות בפרט בהיבט המוזיקלי, גבולות שממילא לא תמיד הם מאוד ברורים. גותים (זרם תרבותי) ויקה ילדי סנטר סצנה פירושו "קטע", ובהקשר זה הכוונה לתרחיש, כמו למשל, קהילה כל שהיא שחבריה מקיימים ביניהם אינטראקציה קהילתית באירועים משותפים. סצנות האינדסטריאל והסייבר-גות', נחשבים לעתירים במסרים פוסט-אפוקליפטיים.
דה ורט

דה ורט (de Wert, de Weert) הוא שם משפחה. האם התכוונתם ל... ז'אק דה ורט – מלחין פרנקו-פלמי, שחי ופעל באיטליה זבאלד דה ורט – רב חובל וסגן אדמירל הולנדי בחברת הודו המזרחית ההולנדית ריצ'רד דה ורט (אנ') – עובד בית חולים של הצי האמריקאי, גיבור מלחמת קוריאה דה ורט (פריגטה) (אנ') – פריגטה הקרויה על שם ריצ'רד דה ורט ורט
דלקת רב-עורקית קשרית

דלקת רב-עורקית קשרית (באנגלית; Polyarteritis nodosa) היא דלקת של כלי דם בינוניים וקטנים במהלכה נפגעים דופנות עורקים רבים בכל הגוף באופן בלתי רציף. הרקמה הנפגעת מוחלפת ברקמה צלקתית חלשה היוצרת מפרצת של כלי הדם הנראית כקשרית (Nodule). הממצא הפתולוגי האופייני למחלה הם כלי דם עם מספר קשריות הנראות כמחרוזת. המחלה שכיחה יותר בגברים. יכולה להופיע בכל גיל אבל בעיקר בגילאים 45 - 65. סיבת המחלה אינה ברורה אבל חושבים שהגורם לה הוא תצמידים חיסוניים (של אנטיגן ונוגדן) השוקעים בדפנות הדם ומתחילים את התהליך הדלקתי. בחולים רבים של הפטיטיס B והפטיטיס C מתפתחת דלקת רב-עורקית קשרית כנראה בגלל תגובה חיסונית של הגוף. תגובת המחלה לטיפול מדכא חיסון מחזקת את ההשערה של תפקיד המערכת החיסונית במחלה. תסמינים כלליים: חום ממושך, חולשה, עייפות, חוסר תיאבון, ירידה במשקל וכאבי שרירים ומפרקים. תסמינים הקשורים בנזק האיסכמי הנגרם לאברים שונים: עור, לב, כליות מערכת העצבים ומערכת העיכול: עור - ב-40% מופיעה פריחה עדינה בצבע סגול הנקראת Livedo reticularis. היא נגרמת על ידי גודש בורידונים כתוצאה מסתימת הנימים על ידי קרישי דם. כן יכולים להופיע כיבים נמקיים בגלל חסימת כלי דם לעור, בעיקר ברגליים. לב - תעוקת חזה, אוטם שריר הלב, אי-ספיקת לב, דלקת קרום הלב, הפרעות בקצב הלב. כליות - פגיעה באספקת דם לכליה גורמת ליתר לחץ דם ולהתפתחות אי ספיקת כליות בדרגות שונות. מערכת העצבים - נזק למערכת העצבים המרכזית יכול לגרום להתקפים אפילפטיים ולאירוע מוחי. נזק למערכת העצבים הפריפרית יכול לגרום להפרעות מוטוריות ותחושתיות. מערכת העיכול - הפרעות באספקת דם למערכת העיכול יכולות לגרום לכאבי בטן קשים ולאוטמים במעיים, כבד ולבלב. אין בדיקה ייחודית למחלה. בדיקות הדם מראות סימנים של תהליך דלקתי כמו שקיעת דם מוחשת ורמות גבוהות של חלבון מגיב C. חשוב לבדוק נוכחות נגיף הפטיטיס B והפטיטיס C. בפגיעה כלייתית יש עליה ברמת הקראטינין בדם והופעת חלבון בשתן. בפגיעה בכבד מודגמת הפרעה בתפקודי כבד. ב-30% יש עליה ברמת הגמא גלובולין. אפשר לקחת ביופסיה מרקמות נגישות כמו עור, עצבים פריפריים, שרירים ואשכים. בהיסטולוגיה רואים תהליך דלקתי שמורכב מתסנין של לויקוציטים ונמק של דופן העורק עם סתימת החלל. יש להדגים את כלי הדם עם הקשריות על ידי הזרקת חומר ניגוד לכלי הדם (אניוגרפיה) או הזרקה תוך ביצוע טומוגרפיה ממוחשבת (CTA - Computerized Tomography Angiography) או דימות תהודה מגנטית (MRA - Magnetic Resonance Angiography). יש צורך באבחון והתחלת טיפול בהקדם. ללא טיפול מתקדמת המחלה עד למוות תוך שבועות או חדשים כתוצאה מסיבוכים בכליות, בלב, במוח ובמערכת העיכול. מטרת הטיפול הוא לדכא את מערכת החיסון. התרופה הנבחרת היא פרדניזון בשילוב ציקלופוספמיד. כמו כן יש לטפל בתרופות הייחודיות נגד נגיפי הפטיטיס B או C מדיה וקבצים בנושא דלקת רב-עורקית קשרית בוויקישיתוף polyarteritis nodosa באתר Medscape (באנגלית) דלקת רב-עורקית קשרית, באתר אנציקלופדיה בריטניקה (באנגלית) Poly - רבים, Arteritis - דלקת עורק, Nodule - קשרית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אופו

אוֹפּוֹ אלקטרוניקס (באנגלית: .‏OPPO Electronics Corp, בסינית: 广东欧珀移动通信有限公司, פין יין: Guǎngdōng Ōupò Yídòng Tōngxìn Yǒuxiàn Gōngsī) הוא תאגיד אלקטרוניקה סיני שנוסד ב-2004 הממוקם במחוז גואנגדונג. עד לשנת 2023 היא הייתה בבעלות BBK אלקטרוניקה. כיום, אוֹפּוֹ מספקת מגוון רחב של מכשירי סמארטפון, בהם מותקנת מערכת ההפעלה ColorOS. כמו כן מספקת החברה שירותים נלווים, בהם שירותי אינטרנט ושירותי מחשוב ענן. החברה מייצרת גם נגני MP3, מכשירי מדיה ניידים מסוגים שונים, ספרים אלקטרוניים, טלוויזיות LCD, ‏DVD ובלו-ריי. על פי רישומי הממשל הסיני, יצרנית הסמארטפונים OnePlus היא חברת בת של אופו. לפי דו"ח של חברת האנליסטים IHS Technology, בשנת 2016 מכרה אופו 95 מיליון סמארטפונים, מה שהציב אותה במקום הרביעי בעולם. בחברה כ-40,000 עובדים הפעילים בכ-40 מדינות ואזורים. לחברה מרכז עיצוב בינלאומי בלונדון, 6 מכוני מחקר ו-5 מרכזי מחקר ופיתוח. בשנת 2021 החל לראשונה השיווק בישראל של מכשירי אופו. בתחילה נמכר דגם Oppo A93 ולאחריו החל יבוא של דגמים נוספים. מדיה וקבצים בנושא אופו בוויקישיתוף אתר האינטרנט הרשמי של אופו אופו, ברשת החברתית פייסבוק אופו, ברשת החברתית אקס (טוויטר) אופו, ברשת החברתית אינסטגרם אופו, ברשת החברתית LinkedIn אופו, סרטונים בערוץ היוטיוב אופו, באתר פינטרסט global.oppo.com - אתר החברה רפאל קאהאן, אפל? אוֹפּוֹ!, באתר כלכליסט, 4 בנובמבר 2014 הוכרז: Oppo R5 קוטף את תואר הסמארטפון הדק בעולם, באתר גאדג'טי, אוקטובר 2014 Is OnePlus a wholly owned subsidiary of Oppo? Chinese document suggests that the answer is yes, באתר phoneArena, ‏26 באפריל 2014 אלו הן יצרניות הטלפונים הסיניות שמכרו הכי הרבה השנה, באתר TGSPOT‏, 26 בינואר 2017 IHS Publishes List Of Top 10 Chinese Smartphone Manufacturer, באתר NEXTPOWERUP‏, 26 בינואר 2017 רפאל קאהאן, Oppo A93: מכשיר ביניים זול שהצליח לאתגר את שיאומי, באתר כלכליסט, 6 במרץ 2021. ערך זה הוא קצרמר בנושא סין ובנושא חברות. אתם מוזמנים לתרום לוויקיפדיה ולהרחיב אותו.
רודריגז

רודריגז או רודריגס (Rodríguez, Rodrigues) הוא שם משפחה ספרדי שפירושו הוא "בנו של רודריגו". האם התכוונתם ל... רודריג (אי) – אי במדינת מאוריציוס שנקרא על שם מגלה הארצות דיוגו רודריגש ספורטאים: אדלרדו רודריגס סאנצ'ס - כדורגלן עבר ספרדי אלכס רודריגז – שחקן בייסבול אמריקאי-דומיניקני המשחק ב-MLB ברני רודריגס – כדורסלן ספרדי גונסאלו רודריגס – כדורגלן ארגנטינאי דייגו לופס רודריגס - כדורגלן ספרדי המשחק בעמדת השוער בקבוצה האיטלקית מילאן חאמס רודריגס – כדורגלן קולומביאני חסה רודריגס – כדורגלן ספרדי יורחליס רודריגס – אתלטית קובנית מקסי רודריגס – כדורגלן ארגנטינאי נטליה רודריגס מרטינס - אתלטית ספרדייה מרקו רודריגס – שופט כדורגל מקסיקני סרחיו רודריגס – כדורסלן ספרדי פדרו רודריגס – כדורגלן ספרדי פרנסיסקו חאווייר רודריגס – כדורגלן מקסיקני ריקרדו רודריגס – כדורגלן שווייצרי ממוצא ספרדי-צ'יליאני חוסה רודריגס מרטינס – כדורגלן ספרדי שחקנים וזמרים: אדם רודריגז – שחקן אמריקאי ג'ורדן רודריגז – שחקן קולנוע, טלוויזיה ורקדן אוסטרלי ג'ינה רודריגז – שחקנית אמריקאית מישל רודריגז – שחקנית טלוויזיה וקולנוע אמריקאית סיקסטו רודריגז – זמר-יוצר פולק אמריקאי עמליה רודריגז – זמרת ושחקנית פורטוגזית ריקו רודריגז – שחקן אמריקאי אישים אחרים: אדולפו רודריגס סאה – פוליטיקאי ארגנטינאי פרוניסטי אלאוטריו סאנצ'ס רודריגס - פושע עבר מפורסם ביותר בספרד, וסופר אריה רודריגז – סופר ישראלי בנדר בנדינג רודריגז – רובוט בדיוני בסדרת האנימציה פיוצ'רמה מיגל אנחל רודריגס – כלכלן, עורך דין, איש עסקים ופוליטיקאי, נשיא קוסטה ריקה מרים רודריגס מרטינס – פעילת זכויות אדם מקסיקנית רוברט רודריגז – במאי קולנוע, תסריטאי, מפיק, צלם, עורך ומוזיקאי אמריקאי
ויליאם גריסון

ויליאם פ. גריסון (באנגלית: William F. Garrison) הוא מייג'ור גנרל בדימוס בצבא ארצות הברית. שימש בין השאר כמפקד וכוח דלתא כמפקד כוח המשימה ריינג'ר בסומליה. גריסון החל את דרכו בצבא ארצות הברית ב-1966 כטוראי. הוא לחם במלחמת וייטנאם, השלים קורס קצינים ושירת בכוחות המיוחדים. במהלך המלחמה לקח גריסון חלק במבצעים מיוחדים במסגרת תוכנית פניקס. בין השנים 1985–1989 שירת כמפקד כוח דלתא. לאחר מכן שימש כמפקד פיקוד המבצעים המיוחדים המשולבים עד שנת 1994. במקביל לכך שימש בשנת 1993 כמפקד כוח המשימה ריינג'ר בסומליה, אשר כלל בתוכו את הגדוד ה-3 של חטיבת הריינג'רס ה-75, פלגה של כוח דלתא, ממסוקים וטייסים של מן הרגימנט האווירי למבצעים מיוחדים ה-160 וכוחות סיוע. גריסון פיקד על כוח זה במספר פשיטות ומבצעים מיוחדים כנגד המיליציות החמושות משבט חבאר-גידר, ובהם בין היתר בקרב מוגדישו. בתפקידו הבא שירת כמפקד בית הספר ללוחמה מיוחדת על שם ג'ון קנדי בפורט בראג. לאחר מכן השתחרר מן השירות. מרק באודן, "התרסקות במוגדישו", הוצאת משרד הביטחון, 2002 מדיה וקבצים בנושא ויליאם גריסון בוויקישיתוף שי לוי, ‏גבורה ואומץ ללא פשרות: 20 שנה לבלק הוק דאון, באתר ‏מאקו‏, 3 באוקטובר 2013 טל טובי, האם עקרונות המלחמה מתאימים לכוחות למבצעים מיוחדים? - פעילות כוח משימה רנג"ר בסומליה כמקרה מבחן, מערכות גיליון 416, דצמבר 2007, עמודים 44–51 יגאל אייל, לחימה אסימטרית במוגדישו, מערכות גיליון 381, דצמבר 2001, עמודים 90–93 מרק באודן, "התרסקות במוגדישו", הוצאת משרד הביטחון, 2002, עמוד 30 מרק באודן, "התרסקות במוגדישו", הוצאת משרד הביטחון, 2002, עמוד 31 מרק באודן, "התרסקות במוגדישו", הוצאת משרד הביטחון, 2002, עמודים 138–140 גל פרל פינקל, "אין ספק שננצח בקרב, אבל אנחנו עלולים להפסיד במלחמה", באתר זמן ישראל, 5 בפברואר 2020 מרק באודן, "התרסקות במוגדישו", הוצאת משרד הביטחון, 2002, עמודים 296–297
סינקו דה מאיו

סינקו דה מאיו (בספרדית: Cinco de Mayo) היא חגיגה שנערכת ב-5 במאי בארצות הברית ובמקסיקו, בעיקר במדינת פואבלה. פירוש השם הוא "5 במאי", התאריך בו נערך קרב פואבלה (אנ') במלחמה הפרנקו-מקסיקנית. מקסיקניים וגם אמריקאים ממוצא מקסיקני, רואים לעיתים קרובות יום זה כמקור לגאווה אתנית. התאריך מציין את ניצחון הצבא המקסיקני על כוחות צרפתים בקרב פואבלה ב-5 במאי 1862, תחת הנהגתו של הגנרל איגנאסיו סרגוסה (Ignacio Zaragoza). בארצות הברית, נוטים לעיתים קרובות להתבלבל בין סינקו דה מאיו ויום העצמאות של מקסיקו, אשר נחגג ב-16 בספטמבר.[דרוש מקור] Nanci R. Vargus, Cinco De Mayo (Rookie Read-About Holidays), Mary Dodson Wade, 2003 מדיה וקבצים בנושא סינקו דה מאיו בוויקישיתוף סינקו דה מאיו, באתר אנציקלופדיה בריטניקה (באנגלית) ערך זה הוא קצרמר בנושא מקסיקו. אתם מוזמנים לתרום לוויקיפדיה ולהרחיב אותו.
אורן שקדי

אורן שקדי (נולד ב-1978) הוא שחקן ובמאי טלוויזיה ותיאטרון ישראלי. שקדי שירת בתור מדריך במגמת פיתוח הדרכה בחיל הקשר ופיקד על קורסי ייעודי לקצונה בשירותו בצה"ל. בוגר בית הספר למשחק של סמינר הקיבוצים בשנת 2004. שקדי זכה במלגת קרן בשנים 2001, 2003 על משחקו. לפני היותו במאי שיחק בתפקידים קטנים בכמה סדרות וסרטים, שיחק את עמית ב"הכל דבש" (2007), נועם ב"סרוגים" (2008) ואת ניב ב"אולי הפעם" (2008). השתתף בנוסף בכמה הצגות ביניהם, "במקל בסרגל" שהופיע בתיאטרון הקאמרי בתפקידים שונים, "מזריץ" בתפקיד לאון שהופיע בצוותא תל אביב, "הלב" הצגת ילדים שם שיחק ושר ו"הזמיר", "בן המלך והעני", "מיכאל" שהם הצגות ילדים שהופיעו בתיאטרון "גושן". השתתף גם בכמה פרסומות ביניהם, "גולסטאר", "סלקום", "קרייזי ליין" ועוד. בשנת 2007 החל את דרכו כבמאי, ביים וערך הרבה משדרים וסדרות טלוויזיה/אינטרנטיות ובניהם, ביים סדרת פרסומות אינטרנטית, ביים וכתב את הסרט הקצר "אין תפקידים קטנים" (בין שחקניו אוהד קנולר, סנדרה שדה וריקי בליך) וביים כמה קליפים לשירים ביניהם, "נעים בגב" ו"איש גדול מאוד". בשנת 2007 היה עוזר במאי בסדרה "אולי הפעם" ובשנת 2008 ביים את הדרמה היומית של HOT, "חשופים". בשנים 2009–2010 ביים את סדרת הדוקו דרמה "גירושים נפלאים ששודרה ב-YES. ביים את צילומי החוץ של סדרת הנוער "האי" ששודרה בערוץ הילדים ובHOT. בשנת 2010 עבד כבמאי יומי בעונה השנייה של תוכנית הריאליטי, "האח הגדול" בקשת. בשנים 2010–2011 היה במאי ראשי בקומדיית המצבים "השועלים" לצד ירון ארזי. בנוסף גם היה עוזר במאי בסדרות "פרשת רות", "ראש גדול", "לאהוב את אנה" ועוד. שקדי גם ביים את כל שלוש העונות של הסדרה "אליפים" ששודרה ב־YES, ערוץ הילדים וכללה 180 פרקים. בנוסף גם ביים שני סרטי מחול בשנים 2012–2013. בנוסף גם במאי שותף את העונה השנייה והשלישית של הסדרה "החממה". בשנת 2014 החל לביים את סדרת הנוער של גיורא חמיצר, "שכונה" שמשודרת בניקלודיאון של HOT, ובנוסף גם שיחק תפקיד אורח בשנת 2015 בסדרה בתור ברק, המורה הפרטי של אגם. ב־2016 החל לביים את הקומדיה "צפוף" בערוץ זום לילדי הוט בהשתתפות אלי פיניש ואת הסדרה הקומית "שוסטר ושוסטר" של היוצר ירון ארזי ביים עבור כאן חינוכית. במהלך 2018 ו-2019 ביים אורן סדרות נוספות: "קופה ראשית" עם שחקנים כמו קרן מור, דב נבון וקומיקאים נוספים עבור "כאן", סיטקום בשם "שב"ס" בהשתתפות עם שקחנים כמו יגאל עדיקא, יגאל נאור, מנשה נוי וקומדיה בהשתתפות מירי מסיקה עבור קשת 12 שנקראת "זה לא הגיל". ב-2021 ביים את הקליפ המבוסס על תצלומים של אלכס ליבק לשיר "אין מספיק זמן" של הזמר יוחאי בלום ("יושי"). בשנת 2024 ביים את הסדרה "אף אחד לא עוזב את פאלו אלטו". נשוי לדנה רוטנברג, רקדנית, כוריאוגרפית ויוצרת. לזוג שני ילדים והם מתגוררים בתל אביב. אורן שקדי, במיזם "אישים" לתיעוד היצירה הישראלית Omny Studio is the complete audio management solution for podcasters, Radio Stations, הזמר יושי (יוחאי בלום): מכל התמונות בקליפ - האהובה עליי היא זאת שקמה לתחייה - כאן חדשות - Omny.fm, באתר omny.fm
מרדכי כרמי

רבי מרדכי כרמי (ה'תק"ט, 1749 - ה' בסיוון ה'תקפ"ה, 22 במאי 1825) היה רב ודיין בקרפנטראץ שבפרובנס. נודע בעיקר בזכות ספרו ההלכתי מאמר מרדכי. נולד בקרפנטרץ (אנ') לרב אברהם כרמי שכיהן כדיין בבית הדין המקומי. אחיו היה הרב שלמה חיים כרמי, מחבר "חשק שלמה". אביו הדיין היה סוחר מצליח ובן למשפחה עשירה, והוא פירנס את ילדיו. הוא נישא בגיל 17 ולמד בחברותא עם הרב משה דרוקו מארטינו, בהשראת הלימודים הללו, כתב את ספרו "מאמר מרדכי" שבו הוא מרבה להשיג על ספרו של החיד"א, "ברכי יוסף". החיד"א שכתב הסכמה לספר "מאמר מרדכי" מבלי שראה את תוכנו (כפי שכותב בהסכמתו), התרעם על השגות אלו ועל לשונות שנתפסו בעיניו כמזלזלים בחכמים קדומים, לשם תגובה, החיש חיד"א את הדפסת הספר "מחזיק ברכה", בו החזיק בעמדותיו שבספרו הראשון והוסיף עליהן תוך התייחסות ספציפית לרבות מטענותיו של הרב כרמי. רבי מרדכי כרמי הגיב להערות שנמתחו בספר זה ובספרי אחרים מבני דורו על ה"מאמר מרדכי", בספרו "דברי מרדכי". רבי ישראל מאיר הכהן מביא רבות את פסקיו ב"משנה ברורה". בסוף ימיו תכנן לעלות לארץ ישראל, ולשם כך החל להתלבש בסגנון הלבוש של חכמי ירושלים הספרדים, והחל לגדל את זקנו. הוא נפטר בערב חג השבועות, ה' בסיוון ה'תקפ"ה, 22 במאי 1825, באקס-אן-פרובאנס. מאמר מרדכי, שני חלקים על שולחן ערוך, חלק אורח חיים (ליוורנו תקמ"ד) דברי מרדכי (ליוורנו תקמ"ז) מאמר מרדכי - א, ליוורנו, תקמ"ד, באתר היברובוקס מאמר מרדכי - ב, ליוורנו, תקמ"ד, באתר היברובוקס דברי מרדכי, ליוורנו, תקמ"ז, באתר היברובוקס מרדכי בן אברהם כרמי (1750-1825), דף שער בספרייה הלאומית לפי א. מ. הברמן, משוט בארץ פרובאנס, בתוך: אוצר יהודי ספרד, חלק ו, ירושלים תשי"ט. עמ' 28. מקור שם המשפחה הוא בשם העיר Crémieu בדרום צרפת. לדבריו, ניקוד השם הוא כְּרֶמִי ולא כַּרְמִי. שנים ספורות לפני הדפסת הספר, בתקל"ז (1777), ביקר אצלו החיד"א בקרפנטרץ. ראו על כך: חיד"א, מעגל טוב, עמ' 101. על פולמוס זה ראו: מאיר בניהו, רבי חיים יוסף דוד אזולאי, ירושלים: מכון בן צבי, תשי"ט. עמ' שסז-שעח. רבי אברהם בלעיש, יד אבישלום, ליוורנו תקפ"ט. אבן העזר סימן קנ"ד. וראו שם בסוף הספר דרוש יקר וגדולה למרדכי, הספדו על רבי מרדכי כרמי.
יום המלך

יום המלך (בהולנדית: Koningsdag) או יום המלכה (בהולנדית: Koninginnedag) הוא חג לאומי בהולנד אשר נחוג כל שנה לציון יום ההולדת של המלך או המלכה. החג כיום נחוג ביום הולדתו של המלך וילם-אלכסנדר, החל ב-27 באפריל, או ב-26 באפריל, במקרה ש-27 באפריל חל ביום ראשון. עד העברת המלוכה לוילם אלכסנדר נחגג החג ב-30 באפריל (או מוקדם ל-29 באפריל במקרה ש-30 באפריל הוא יום ראשון). תאריך החג נגזר מיום הולדתה של המלכה יוליאנה (1909–2004). כשהמלכה ביאטריקס ירשה את יוליאנה ב-1980, היא החליטה לשמור על תאריך החג, מכיוון שתאריך לידתה 31 בינואר, יפגום באווירת החג עקב מזג האוויר החורפי. לפני עליית המלכה יוליאנה ב-1949 נחגג החג ביום הולדתה של המלכה וילהלמינה, ב-31 באוגוסט. מקובל לציין את החג בהנפת דגלי הולנד מעוטרים בסרט כתום. הצבע הכתום מסמל את משפחת המלוכה ההולנדית, כנראה לאור שמה, "אוראניה" (כשמשמעות "אורנז'" היא כתום). הסרט הכתום נקשר לתורן הדגל מעל הדגל עצמו, ואורכו כאורך הדגל. על-פי המסורת, עסקות שמתבצעות ביום המלכה פטורות ממס כמעין מחווה של המלכה לנתיניה ביום חגה. לפיכך, אזרחים רבים מנצלים את היום לעריכת ירידים פרטיים ("בזארים") שבהם מוצעים למכירה חפצים משומשים. כיום הירידים האלה הם המאפיין הבולט ביותר של החג. יום הולדתה הרשמי של המלכה – חג בממלכה המאוחדת ובממלכות חבר העמים הבריטי יום הולדתו של הדוכס הגדול יותם יעקובסון, ‏טיול כתום ופרחוני בהולנד: חגיגות יום המלכה בסוף אפריל, באתר ‏מאקו‏, 20 באפריל 2012 אתר NRC Handelsblad
המכללה הלאומית לשוטרים

המכללה הלאומית לשוטרים היא האקדמיה הלאומית לשוטרים ומרכזת את פעילות ההדרכה וההכשרה במשטרת ישראל. המכללה נמצאת בשטח העיר בית שמש ונחנכה בסוף 2014. על מנת לאחד את מערך ההדרכה ולסנכרן את ההכשרות באופן אחיד ומקצועי הוחלט להקים את המכללה הלאומית לשוטרים. עד להקמת המרכז פעלו תחת מערך ההדרכה של המשטרה מעל ל-20 בתי ספר, שהיו פזורים ברחבי הארץ והיוו למעשה מרכזים מחוזיים, אגפיים וארציים ושתי מכללות – המרכז ללימודי משטרה בקריית אתא והמכללה לקצינים בכירים בנעורים (צפונית לנתניה). התכנון החל בשנת 1992 ואבן הפינה הונחה בשנת 1996. לאחר הקפאת הפרויקט בשנת 2001 המשרד לביטחון הפנים, משטרת ישראל ומשרד האוצר פרסמו ב-2007 את המכרז להקמת והפעלת מרכז הדרכה חדש למשטרת ישראל. בינואר 2011 נבחרה זוכה במכרז: קבוצת 'פוליסיטי' המורכבת מהחברות שיכון ובינוי ו-G4S (חברת השמירה),, שגברה על קבוצת אפריקה ישראל ואלביט מערכות. המרכז כולו תוכנן על ידי משרד פיטלסון שילה יעקובסון אדריכלים בראשות האדריכל שמואל שילה. הזוכה במכרז מימנה חלק ניכר מעלויות הקמתו, בתמורה לחוזה לתפעול המרכז במשך 22 שנים, שבמהלכן תקבל תשלומים של כ-105 מיליון ש"ח לשנה בתוספת כ-30 מיליון ש"ח לשנה לכיסוי עלויות משתנות. מרכז ההדרכה שהוקם בבית שמש משרת את כל יחידות משטרת ישראל, משתרע על פני שטח של 230 דונם שבהם כ-42,000 מ"ר בנוי, וכן מתקני אימונים מתקדמים, מטווחים, מתקני ספורט ועוד. עלויות הקמת המתחם, שהוקם על ידי סולל בונה, נאמדות בכ-600 מיליון ש"ח ועלויות הפרויקט כולו בכ-2 מיליארד ש"ח. במכללה נבנה גם מוזיאון המשטרה החדש בבית מורשת משטרת ישראל על שם רב ניצב יוסף נחמיאס ובו מוצג סיפורה של משטרת ישראל החל בארגוני השמירה ועד לתקופה הנוכחית. לידו הוקמה אנדרטה חדשה להנצחת חללי המשטרה מ-1948 עד ימינו וכן תיאטרון פתוח ובמה לאירועים. המכללה נפתחה בסוף דצמבר 2014, מפקדה הראשון היה אלון אסור. מפקד המכללה הנוכחי הוא תנ"צ כורש ברנור. שלב ב' של הפרויקט יכלול הקמת מתחם צמוד בגודל של כ-50 אלף מטר בנוי שישמש את משמר הגבול והיחידות המיוחדות של המשטרה. מתחם זה יתופעל גם הוא על ידי חברת פוליסיטי. ב-2020, לכבוד יום העצמאות, ובעקבות הסגר שהוטל למניעת התפרצות נגיף הקורונה בישראל, אפשרה המכללה לבצע סיור וירטואלי בה באמצעות אתר האינטרנט של המשטרה. המכללה מספר מתקנים הכוללים בין היתר מתקני הדרכה ולימוד : קריית אימונים - מבני קבע שונים המאפשרים הדרכה, אימון והכשרה מוזיאון לתולדות המשטרה ואתר הנצחה ומורשת - פתוח לקהל הרחב ללא תשלום מתחמי הדרכה ייחודיים - מתחמים להפעלת בעלי חיים, לחבלה ולזיהוי פלילי קריית מטווחים- 9 מתחמי מטווחים מתחמי סימולציה- סימולטור ירי משוכלל לשיפור ביצועי ירי אמפיתיאטרון אודיטוריום מתקני ספורט ואימון ובריכת שחייה מפקד המכללה הוא קצין בדרגת תת-ניצב. כורש ברנור (ממרץ 2019) חיים בלומנפלד (2016-2019) אלון אסור (2015-2016) תנ"צ כורש ברנור(2021-היום) מדיה וקבצים בנושא המכללה הלאומית לשוטרים בוויקישיתוף יעל ערד, המכללה הלאומית לשוטרים יוצאת לדרך, אתר משטרת ישראל, 15 בינואר 2015 יניב קובוביץ, בעלות של 2.2 מיליארד שקל, נחנכה המכללה הלאומית לשוטרים בבית שמש, באתר הארץ, 16 בינואר 2015 אבי בר-אלי, מירב ארלוזורוב, הבסיס המופרט הראשון: הכירו את המכללה החדשה והמפנקת של משטרת ישראל, באתר TheMarker‏, 9 באפריל 2015 הקמת מרכז ההדרכה של משטרת ישראל בבית שמש - זכייתה של קבוצת פוליסיטי, אתר המשרד לביטחון הפנים, 13 בינואר 2010 פרויקט מרכז ההדרכה של המשטרה יוצא לדרך, אתר משטרת ישראל, 5 באפריל 2012 סיור וירטואלי
סוראמין

סוראמין (Suramin) היא תרופה המשמשת לטיפול במחלת השינה ובמחלות נוספות הנגרמות על ידי פרוטיסטים מהסוג טריפאנוזומה (Trypanosoma), וכן בעיוורון הנהרות (אונכוצריאזיס), מחלה הנגרמת על ידי התולעת Onchocerca volvulus. סוראמין, אשר פותחה ב-1916 על ידי הכימאי הגרמני אוסקר דרסל (Oskar Dressel) מחברת באייר (Bayer), מפתחת האספירין, היא מולקולה סימטרית שבמרכזה קבוצת שתנן (NH-CO-NH). סוראמין, שנוסחתה C51H34N6O23S6, מכילה בנוסף שש קבוצות סולפונט (HSO2OH), שתי קבוצות מתיל (CH3), ארבע קבוצות אמיד (בנוסף לזו של קבוצת השתנן) ושמונה טבעות בנזן, מהן ארבע מאוחות בשני זוגות (נפתלן). כשהמולקולה ניתנת כתרופה היא מכילה בדרך כלל שישה אטומי נתרן הקשורים לקבוצות הסולפונט. את התרופה נוטלים באמצעות זריקה שבועית בת גרם אחד במשך שישה שבועות. בין תופעות הלוואי ניתן למנות בחילה, הקאות, פריחה בעור ולעיתים נדירות נזק לכליות ודלקות עור. לאחרונה התגלה השפעה מרפאת של סוראמין על חולים בסוגים מסוימים של סרטן.[דרוש מקור] המינונים לא ידועים ולכן יכולים לגרום תופעות לוואי. אין לקחת ולצרוך על דעת עצמכם מדיה וקבצים בנושא סוראמין בוויקישיתוף סוראמין, באתר אנציקלופדיה בריטניקה (באנגלית)
דיגיטל מי

דיגיטל_מי (אנגלית: Digital_Me) (נולד ב-23 ביוני 1983) הוא שם הבמה של יוצר המוזיקה האלקטרונית הישראלי שי ליברובסקי. התחומים המוזיקליים בהם עוסקת היצירה של דיגיטל_מי נוגעים בהיפ הופ, פסיכדליה, מוזיקה אלקטרונית וקונספטואלית. דיגיטל_מי יוצר בשיטת ה"גזור והדבק" (Cut & Paste), ועבודותיו מורכבות מקולאז'ים של צלילים הלקוחים ממקורות שונים לכדי יצירה חדשה. דיגיטל_מי פעיל משנת 2003, אז יצא מיני אלבומו הראשון בלייבל הירושלמי AK-DUCK, והחל להופיע ברחבי הארץ יחד עם אור בן דוד תחת השם "טלמעתק". בשנת 2004 הקים את קולקטיב המוזיקאים קלצונה, שכלל את ההרכב "תרגיל המאוורר", בו ניגן על סמפלר לצד הסולן והבסיסט יפתח דור והגיטריסט זהר קרפ. מאוחר יותר הוציא מיני אלבומים בלייבל Bird Song וב-2008 הוציא את אלבומו הראשון, מתעלם מהצרכים, בלייבל Audio Montage (בו יצאו אלבומים ללהקות "התפוחים", "האחים רמירז", "בום פם", "רדיוטריפ" ואחרות). את עטיפת האלבום עיצב ליברובסקי וכן את הווידאו קליפ של שיר הנושא, בבימוי משותף עם נועם ורטהיים. בדצמבר 2013 יצא רוכב אופניים, יצירה מוזיקלית קונספטואלית המדמה פסקול לרכיבה באופניים ברחובות תל אביב. בבסיס היצירה ארבעה חלקים המדמים מסלולים ומצבי רוח שונים בעונות וסיטואציות שונות. ליצירה המוזיקלית נילוו 13 קטעי וידאו קצרים שנוצרו ברובם על ידי ליברובסקי, ארבעה בבימוי שיר קומאי, חמישה בשיתוף גיל לביא, וכן סרטונים בשיתוף האמן הפלסטי DeDe והמעצבת הגרפית נטע שמעוני. קטלוג בן 40 עמודים הודפס ונמכר במסיבת ההשקה לפרויקט. בנוסף ראו אור אלבומים בהם שימש דיגיטל_מי כחבר בהרכבים Bitter Jews (לצד חיים כהן) ו-Audio Montage All Stars (לצד רדיוטריפ, מארקי פאנק, קותימן, מאיה דוניץ, קיפ, ירון אוזנה, ספי ציזלינג ותבור בן דור. בהופעה החיה שלו, משתמש דיגיטל_מי בסמפלר של חברת "קורג" היפנית מדגם ES-x1. שימש כמופע חימום בהופעתם בישראל של האמנים הבינלאומיים Kid Koala, סול וויליאמס Venetian Snares, Daedelus, Gonjasufi, Dorian Concept, Gaslamp Killer, די ג'יי פוד ואחרים. הוא הופיע בפסטיבלים רבים ובהם "פסטיבל הגרוב", "פסטיבל הקצב", "Tabac Weekender", "אינדינגב", "יערות מנשה" בישראל ובפסטיבלים "Fusion" בגרמניה ו"Brussels Up!" בבלגיה. בין השאר קיים שי ליברובסקי סדנת אמן במכללת הד, הרצאות על תולדות הסימפול (דגימה) בקונסרבטוריון תל אביב ובמועדון לבונטין 7, וכן הרצאה על ההתפתחות הקונספטואלית של האלבום במועדון צוותא. ליברובסקי פרסם מאמרים וביקורות בעיתונים "תרבות מעריב" ו"כלכליסט" ובאתרים "השרת העיוור", "שוקס", "קיוב" ו"קול הקמפוס". מתגורר בכפר סבא. 2008 - מתעלם מהצרכים (Audio Montage) 2013 - רוכב אופניים (עצמאי) 2003 - Drum & Stuff E.P. (AK-DUCK) 2004 - הא! (ניסיונות סמפלר, מחשב ומיקרופון (קלצונה) 2007 - The Closet E.P. (AK-DUCK) 2009 - The Accordion E.P. (Bird Song) 2018 - התגלויות 2004 - אמנים שונים The Denied Years (קלצונה) 2005 - תרגיל המאוורר Fan Trick (קלצונה) 2006 - סמבוסק 2005 סמבוסק 2005 (קלצונה) 2007 - Air Plane Mashed Potatoes AP:MP E.P. (Bird Song) 2010 - Bitter Jews Public Against Irrelevant Nobodies (עצמאי) 2011 - Audio Montage All Stars Audio Montage All Stars (קול הקמפוס / Audio Montage) אתר האינטרנט הרשמי של דיגיטל מי דיגיטל מי, באתר בנדקמפ בן שלו, פצצות לפיאות, באתר הארץ, 21 ביולי 2008 רוגל אלפר מארח את דיגיטל_מי ב"הינשופים", ערוץ 8. דצמבר 2011 דיגיטל_מי ב"בוילר רום", 2014